cyanic-selkie/wikianc huggingface dataset:
Αμιγές σύστημα τύπων
Τα αμιγή συστήματα τύπων εισήχθησαν ανεξάρτητα από τους Stefano Berardi (1988) και Jan Terlouw (1989). Η ιντουισιονιστικες λογικές περιγράφηκαν για πρώτη φορά ως αμιγή συστήματα τύπων από τον Barendregt. Στην διδακτορική του διατριβή, ο Berardi όρισε ένα κλασικό λογικό κύβο που περιέχει Ιντουισιονιστικές λογικές παρόμοιες με τον λάμδα κύβο (αυτές οι προδιαγραφές είναι μη-ανεξαρτώμενες). Μία τροποποίηση αυτού του κύβου ονομάστηκε αργότερα Λ-κύβος από τον Geuvers, o οποίος στην διδακτορική του διατριβή επέκτεινε την αντιστοιχία Curry-Howard σε αυτόν τον σχεδιασμό. Βασισμένος σε αυτές της ιδέες, ο Barthe και άλλοι όρισαν τα κλασικά αμιγή συστήματα τύπων προσθέτοντας έναν τελεστή διπλής άρνησης. Παρόμοια, το 1998, ο Tijn Borghuis εισήγαγε τα τροπικά αμιγή συστήματα τύπων. Ο Roorda συζήτησε την εφαρμογή των αμιγών συστημάτων τύπων στον συναρτησιακό προγραμματισμό; και οι Roorda και Jeuring πρότειναν μία γλώσσα προγραμματισμού βασισμένη στα αμιγή συστήματα τύπων.
Τα συστήματα που στηρίζονται στον λ-κύβο είναι ισχυρά κανονικοποιήσιμα. Τα αμιγή συστήματα τύπων σε γενικές γραμμές δεν χρειάζεται να είναι, όπως για παράδειγμα το U από το παράδοξο του Girard δεν είναι. Επιπλέον, όλα τα αμιγή συστήματα τύπων που δεν είναι ισχυρά κανονικοποιήσιμα δεν είναι ούτε (ασθενώς) κανονικοποιήσιμα: περιέχουν εκφράσεις οι οποίες δεν έχουν κανονικές μορφές, ακριβώς όπως ο λαμδα λογισμός χωρίς τύπους. Το αν αυτό είναι πάντα η περίπτωση είναι ένα σημαντικό ανοικτό πρόβλημα στον τομέα αυτό, δηλαδή το αν ένα (ασθενώς) κανονικοποιήσιμο αμιγες σύστημα τύπων είναι πάντα ισχυρά κανονικοποιήσιμο. Αυτό είναι γνωστό ως η εικασία των Barendregt–Geuvers–Klop (από τους Henk Barendregt, Herman Geuvers και Jan Willem Klop).
Υλοποιήσεις
Οι επόμενες είναι γλώσσες προγραμματισμού που έχουν αμιγή συστήματα τύπων:
Εξωτερικοί Σύνδεσμοι
Κατηγορία:Θεωρία αποδείξεων Κατηγορία:Θεωρία τύπων Κατηγορία:Λ-λογισμός
Ανδρέας Μεντζελόπουλος
Ο Ανδρέας Μεντζελόπουλος (1915-1980) ήταν Έλληνας επιχειρηματίας, ο οποίος δραστηριοποιήθηκε με μεγάλη επιτυχία στη Γαλλία, ιδρύοντας μια αλυσίδα από περί τα 1.600 καταστήματα.
Βιογραφικά στοιχεία
Γεννήθηκε το 1915 στην Πάτρα. To 1977 ξεκίνησε μια επιχείρηση οινοποιίας με την ονομασία Château Margaux.
Ο Μεντζελόπουλος απεβίωσε στο Παρίσι συνεπεία καρδιακής προσβολής στις 18 Δεκεμβρίου 1980 και ετάφη στο νεκροταφείο της γαλλικής πρωτεύουσας, με τη νεκρώσιμη ακολουθία να ψάλλεται στον (ελληνικό) ιερό ναό Αγίου Στεφάνου στην οδό Μπιζέ.
Κατέλιπε τη σύζυγό του, Λόρα, και την κόρη του, Κορίνα, η οποία από τότε διοικεί την εταιρία.
Στη νεκρολογία του, στην εφημερίδα "Τα Νέα" ο αντίκτυπος της απώλειάς του χαρακτηρίστηκε ίδιος με εκείνον που είχε ο θάνατος του Ωνάση για τα ελληνικά οικονομικά συμφέροντα.
Παραπομπές
Κατηγορία:Έλληνες επιχειρηματίες
Δαμιανός Γεωργίου
Ο Δαμιανός Γεωργίου Δράσκας (1809 - 1899) ήταν Έλληνας καθηγητής πανεπιστημίου και ιατρός.
Βιογραφικά στοιχεία
Γεννήθηκε στην Καστοριά το 1809, όπου έζησε τα παδικά του χρόνια και φοίτησε στο Ελληνικό Σχολείον του Νικολάου Πετρίτη. Ήταν αδελφός του μεγάλου ευεργέτη της πόλης της Καστοριάς, Ναούμ Γεωργίου Δράσκα. Η οικογένεια Δράσκα καταγόταν από την Κατράνιτσα (Πύργοι) Εορδαίας. Οι πρόγονοί τους υπήρξαν πρόκριτοι των Πύργων απ' όπου αναγκάστηκαν να φύγουν και να εγκατασταθούν στην Καστοριά, λόγω των Οθωμανικών αντιποίνων, εξαιτίας των τοπικών επαναστάσεων. Σπούδασε ιατρική στα Πανεπιστήμια της Λειψίας, όπου αναγορεύθηκε διδάκτωρ το 1833, του Βερολίνου, της Χαϊδελβέργης και του Βύρτσμπουργκ.
Το 1840 εκλέχτηκε τακτικός καθηγητής ανατομίας και φυσιολογίας στο Οθώνειο Πανεπιστήμιο και δίδαξε ως το 1883. Υπήρξε ο δεύτερος καθηγητής ανατομίας μετά τον Δημήτριο Μαυροκορδάτο.
Κατά την περίοδο που δίδασκε ο Δαμιανός Γεωργίου, η διδασκαλία της ανατομίας γινόταν κυρίως θεωρητικά. Ο ίδιος μετέφραζε τους πίνακες Βέμπερ. Επίσης ίδρυσε το «Ανατομικόν ταμείον», όπου εκτός από χρήματα, συγκεντρωνόταν και διάφορα όργανα, εργαλεία και ανατομικοί πίνακες από το εξωτερικό. Ο Όθων δώρισε στο πανεπιστήμιο τους ανατομικούς πίνακες Μασκάνι.
Από την αρχή της ανάληψης των καθηκόντων του, ο Δαμιανός Γεωργίου Δράσκας προσπάθησε να συνεργαστεί με την Αστυκλινική για την αναζήτηση νέου υλικού για τις ασκήσεις των φοιτητών. Ο αριθμός των φοιτητών που παρακολουθούσαν μαθήματα ανατομίας ήταν επίσης μικρός και δεν ξεπερνούσε τους 12. Καθώς το υλικό που προτεινόταν δεν επαρκούσε μιας και τα νεκροτομικά υλικά σπάνιζαν, ο Δαμιανός Γεωργίου αποφάσισε να υλοποιήσει τη λύση των ξηρών παρασκευασμάτων που χρησιμοποιούνταν ευρύτατα στα Ευρωπαϊκά Πανεπιστήμια. Σύστησε (παρά τις αντιδράσεις) προσλήψεις επικουρικού προσωπικού στο Ανατομείο, όπως παρασκευστές και τεχνίτες που απασχολούνταν στην κατασκευή κέρινων και γύψινων εκμαγείων.
Μετά το κλείσιμο της Ιονίου Ακαδημίας, ο Δαμιανός Γεωργίου προώθησε την αγορά τμήματος της συλλογής ανατομικών παρασκευασμάτων του καθηγητή Κωνσταντίνου Βαλσαμάκη, που είχε μεταφέρει η ανηψιά του Πηνελόπη στη γενέτειρά του, Αργοστόλι. Η συλλογή αυτή αποτέλεσε τη μεγαλύτερη αγορά του Εθνικού Πανεπιστημίου εκείνη την εποχή, καθώς αποκτήθηκε έναντι του ποσού των 7,5 χιλιάδων δραχμών.
Αποχώρησε από το πανεπιστήμιο στις 11 Ιανουαρίου 1883, με τον τίτλο του επίτιμου καθηγητή. Ήταν μέλος της Φιλεκπαιδευτικής Εταιρείας και απεβίωσε στις 10 Νοεμβρίου 1899 στην Αθήνα.
Συγγράμματα
Ο Δαμιανός Γεωργίου Δράσκας άφησε πλούσιο συγγραφικό έργο. Μετέφρασε από τα γερμανικά και εξέδωσε τα βιβλία :
Εξωτερικοί σύνδεσμοι
Κατηγορία:Έλληνες ανατόμοι Κατηγορία:Έλληνες φυσιολόγοι Κατηγορία:Καθηγητές Εθνικού και Καποδιστριακού πανεπιστημίου Αθηνών
Βαρόμετρο
thumb|right|200px|Μεταλλικό βαρόμετρο πλοίου.
Το βαρόμετρο είναι ειδικό όργανο μέτρησης της ατμοσφαιρικής πίεσης (ή βαρομετρικής πίεσης).
Η βαρομετρική πίεση αποτελεί ίσως το σημαντικότερο μετεωρολογικό στοιχείο απ΄ όλα εκείνα που περιλαμβάνονται στη μετεωρολογική παρατήρηση και μάλιστα αυτό που μπορεί και να μετρηθεί ακριβέστερα. Συνεπώς τα όργανα αυτά πρέπει να είναι όργανα ακριβείας.
Για το λόγο αυτό και προς διευκόλυνση του ελέγχου των βαρομετρικών ενδείξεων υφίσταται στις κεντρικές Μετεωρολογικές Υπηρεσίες ή σε μετεωρολογικά κλιμάκια πρότυπα βαρόμετρα. Περί αυτών μπορούν οι ναυτιλλόμενοι να ζητήσουν πληροφορίες από τις κατά τόπους Λιμενικές Αρχές ή απ΄ ευθείας από την Κεντρική ή Εθνική Μετεωρολογική Υπηρεσία. Ο τακτικός έλεγχος των βαρομέτρων των πλοίων συνίσταται σε σύγκριση των ενδείξεων αυτών με την ταυτόχρονη ένδειξη των προτύπων. Η ταυτόχρονη αυτή ανάγνωση γίνεται εφόσον η βαρομετρική πίεση δεν παρουσιάζει ταχεία μεταβολή αφενός, και αφετέρου εφόσον το βαρόμετρο του πλοίου δεν παρουσιάζει το φαινόμενο ταλάντωσης που προκαλείται από την άντληση του υδραργύρου.
Σε λιμένες που παρατηρούνται μεγάλες ανυψώσεις και πτώσεις της επιφάνειας της θάλασσας, λόγω παλίρροιας οι συγκρίσεις των ενδείξεων βαρομέτρων πλοίου και ξηράς θα πρέπει να γίνονται κατά το μέσον της παλίρροιας, διαφορετικά θα πρέπει να γίνεται διόρθωση, δια της διαφοράς της ΜΣΘ (Μέσης στάθμης της θάλασσας) και του ύψους της πλήμμης ή της ρηχίας κατά τη στιγμή της σύγκρισης. Η διαφορά αυτή για την οποία και θα πρέπει να γίνει διόρθωση είναι της τάξεως των 0,3 mb/3 m..
Είδη
Τα βαρόμετρα διακρίνονται σε υδραργυρικά, μεταλλικά, αυτογραφικά (βαρογράφος). Κυριότερα είδη αυτών είναι τα:
Δείτε επίσης
Κατηγορία:Μετεωρολογικά όργανα
Πέτρος Σπανδωνίδης
Ο '''Πέτρος Σ. Σπανδωνίδης''' (περ. 1890 – 2 Ιανουαρίου 1964) ήταν Έλληνας φιλόλογος, κριτικός της λογοτεχνίας και δοκιμιογράφος.
Βιογραφικά στοιχεία
Ο Πέτρος Σπανδωνίδης γεννήθηκε στη Ρουμανία, αλλά η καταγωγή του ήταν από το Μελένικο. Από την ηλικία των 15 περίπου ετών, το 1905, εγκαταστάθηκε στη Θεσσαλονίκη, όπου και πέρασε το υπόλοιπο της ζωής του. Αναγορεύθηκε διδάκτορας της Φιλοσοφικής Σχολής του Αριστοτέλειου Πανεπιστημίου Θεσσαλονίκης, ενώ είχε ήδη πραγματοποιήσει την εμφάνισή του στον χώρο των γραμμάτων το 1926 με δημοσιεύματα σε εφημερίδες και περιοδικά. Το 1932 υπήρξε συνιδρυτής των «Μακεδονικών ημερών». Διακρίθηκε κυρίως για τις μελέτες του για την ποίηση και για τα δοκίμιά του επί θεμάτων της κλασικής και ευρωπαϊκής λογοτεχνίας, ενώ υπήρξε και τακτικός συνεργάτης των επιφυλλίδων της αθηναϊκής εφημερίδας Η Καθημερινή. Πέθανε στη Θεσσαλονίκη ως, συνταξιούχος πλέον, γυμνασιάρχης σε ηλικία 74 ετών.
Εργογραφία
Ο Σπανδωνίδης κυκλοφόρησε πολλές από τις εργασίες του σε βιβλία, από τις οποίες οι κυριότερες είναι οι ακόλουθες:
Αποτίμηση
Ο Σπανδωνίδης αξιολογείται ως ένας από τους σημαντικότερους νεοέλληνες κριτικούς, με γόνιμη επιρροή στα νεοελληνικά γράμματα. Προσαρμοσμένος στα νέα ρεύματα, στον χώρο των οποίων κινήθηκε με άνεση, μπόρεσε να επισημάνει τους αξιόλογους ποιητές της λεγόμενης τότε «μοντέρνας» ποίησης και να τους ερμηνεύσει με μεθοδικότητα και κατανόηση. Γενικότερα οι μελέτες και δοκίμια που έγραψε για την ποίηση, από εκείνη της αρχαίας τραγωδίας ως τη μεσαιωνική και εκείνη των κλέφτικων τραγουδιών, αποτελούν υπόδειγμα κριτικού ύφους. Το ίδιο και οι αναλύσεις του έργου των Σολωμού, Παπαδιαμάντη, Χρηστομάνου και ιδιαίτερα του Ν. Καζαντζάκη, η οποία και τιμήθηκε με το κρατικό βραβείο. Κατορθώνει οι «επιμέρους» πιθανές διαφορετικές απόψεις του αναγνώστη να ατονούν, καθώς η κομψή γραφή, η νηφαλιότητα και η όλη συγκρότηση των δοκιμίων του τελικά κυριαρχούν. Γράφηκε ότι ο Σπανδωνίδης είναι ένας από τους λίγους `Ελληνες κριτικούς και δοκιμιογράφους με «ευρωπαϊκότητα συνείδησης και εποπτείας». Ο κριτικός Σπανδωνίδης έχει εξάλλου να επιδείξει και προσωπικές αντιλήψεις αισθητικής, που συνθέτουν το ιδιόμορφο κριτικό του έργο.
Eξωτερικές Συνδέσεις
Κατηγορία:Έλληνες φιλόλογοι
Εκλογές στη Συρία
2007
Ο πρόεδρος Μπασάρ αλ Άσαντ επανεξελέγη τον Μάιο του 2007 σε δημοψήφισμα. Το 97,6% των ψηφισάντων στήριξε τον ηγέτη.
2014
Ο Μπασάρ αλ Άσαντ επανεξελέγη πρόεδρος στις εκλογές που διεξήχθησαν στις 3 Ιουνίου 2014, με ποσοστό 92%. Ορκίστηκε πρόεδρος για τρίτη θητεία στις 16 Ιουλίου 2014.
Βουλή
Η Βουλή ασκεί τη νομοθετική εξουσία και αποτελείται από 250 μέλη. Αυτά εκλέγονται κάθε 4 χρόνια.
2012
Στις 7 Μαΐου 2012 διεξήχθησαν οι πρώτες εκλογές στις οποίες έλαβαν μέρος και κόμματα που δεν ήταν προσκείμενα στον κυβερνώντα συνασπισμό. Επτά νέα πολιτικά κόμματα πήραν μέρος, από τα οποία το Λαϊκό Μέτωπο για την Αλλαγή και την Απελευθέρωση ήταν το μεγαλύτερο κόμμα της αντιπολίτευσης. Ωστόσο, οι ένοπλοι αντικυβερνητικοί αντάρτες επέλεξαν να να μην κατεβάσουν υποψηφίους και ζήτησαν από τους υποστηρικτές τους να μη συμμετάσχουν στις εκλογές. Η συμμετοχή στις εκλογές ήταν υψηλή και διαμορφώθηκε στο 51,26%.
Στις 26 Φεβρουαρίου 2012 διεξήχθη δημοψήφισμα, στο οποίο οι πολίτες ενέκριναν σε ποσοστό 89,4% ένα νέο Σύνταγμα (συμμετοχή 57,4%), με αποτέλεσμα να τεθεί σε ισχύ. Ο πρόεδρος αλ Άσαντ υπέγραψε το νέο Σύνταγμα στις 27 Φεβρουαρίου 2012. . Ακολούθησε η διεξαγωγή βουλευτικών εκλογών, τον Μάιο της ίδιας χρονιάς.
Τσόε Γιονγκ-ριμ
Ο Τσόε Γιονγκ-ριμ (Choe Yong-rim) είναι πολιτικός από τη Βόρεια Κορέα και πρωθυπουργός από τις 7 Ιουνίου 2010 εώς τον Απρίλιο του 2013. Επίσης, έχει το αξίωμα του ανώτατου γραμματέα της Επιτροπής του Κόμματος Εργατών της Κορέας της Πόλης της Πιονγιάνγκ. Διαδέχθηκε τον Κιμ Γιονγκ-ιλ στη διάρκεια μιας σπάνιας για τη χώρα συνεδρίασης της Βουλής.
Ως πρωθυπουργός, ο Τσόε ήταν αρχηγός κυβέρνησης και μπορούσε να διορίζει υπουργούς και αντιπροέδρους της κυβέρνησης, με την έγκριση της Βουλής. Επίσης, είναι αρμόδιος για την οικονομική και την εσωτερική πολιτική. Επίσημα, ο Τσόε ήταν μέλος της τριανδρίας που κυβερνά τη Βόρεια Κορέα (αποτελώντας την εκτελεστική εξουσία) και η εξουσία του ήταν ισοδύναμη με το ένα τρίτο της εξουσίας του προέδρου σε προεδρικά συστήματα διακυβέρνησης. Την ευθύνη για τα εξωτερικά ζητήματα είχε ο πρόεδρος του κοινοβουλίου Κιμ Γιονγκ-ναμ ενώ αρχηγός των ενόπλων δυνάμεων ήταν ο επικεφαλής της Εθνικής Επιτροπής για την Άμυνα, Κιμ Γιονγκ-ιλ.
Παραπομπές
Κατηγορία:Ηγέτες εν ενεργεία Κατηγορία:Βορειοκορεάτες πολιτικοί Κατηγορία:Πρωθυπουργοί της Βόρειας Κορέας
Θεμιστοκλής Τσάτσος
Ο '''Θεμιστοκλής Δ. Τσάτσος''' (17 Ιουλίου 1906 – 9 Φεβρουαρίου 1970) ήταν Έλληνας συνταγματολόγος και πολιτικός.
Φορτ Λόντερντεϊλ Στράικερς (1977-1983)
Η Φορτ Λόντερντεϊλ Στράικερς (1977-1983) ήταν μια ποδοσφαιρική ομάδα από την Φορτ Λόντερντεϊλ, Φλόριντα των ΗΠΑ. Ιδρύθηκε το 1977 και διαλύθηε το 1983. Συμμετείχε στην North American Soccer League. Έδρα της ομάδας ήταν το Lockhart Stadium, χωρητικότητας 20.450 θεατών.
Θεμιστοκλής Τσάτσος
Βιογραφικά στοιχεία
Γεννήθηκε στην Αθήνα στις 4/17 Ιουλίου 1906 και ήταν γιος του Δημητρίου Τσάτσου, πολιτικού και δικηγόρου, και της Θεοδώρας Ευστρατιάδη εκ Τεργέστης. Μεγαλύτερος αδελφός του ήταν ο μετέπειτα πρόεδρος της Δημοκρατίας Κωνσταντίνος Τσάτσος. Σπούδασε νομικά στα πανεπιστήμια των Αθηνών και της Χαϊδελβέργης, και ιδιώτευσε ως δικηγόρος στην Αθήνα. Το 1929 διορίστηκε υφηγητής του διοικητικού δικαίου στο Πανεπιστήμιο Αθηνών, θέση στην οποία παρέμεινε μέχρι το 1968, οπότε και διορίστηκε για μικρή περίοδο, μέχρι το 1970, έκτακτος καθηγητής. Δίδαξε επίσης ως καθηγητής διοικητικού δικαίου στο Πάντειο Πανεπιστήμιο.
Το 1936 εκλέχθηκε για πρώτη φορά βουλευτής με το κόμμα των Φιλελευθέρων. Επί Μεταξά εκδιώχθηκε και εκτοπίστηκε στην Ανάφη αρχικά και μετά στη Μήλο. Το 1938 επανεξορίσθηκε στην Εύβοια. Η εκδίωξή του αποδίδεται από τον αδελφό του Κ. Τσάτσο στη συμμετοχή του στις συνεννοήσεις του Θεμιστοκλή Σοφούλη με το ΚΚΕ για την εκλογή Προέδρου του Κοινοβουλίου. Συμμετείχε ως εκπρόσωπος των Φιλελευθέρων στην ελληνική κυβέρνηση της Αιγύπτου, κάτι που είχε ως αποτέλεσμα σύμφωνα με τη μαρτυρία του Κωνσταντίνου Τσάτσου τη ρήξη του με το κόμμα των Φιλελευθέρων, ενώ στις παραμονές της απελευθέρωσης αφού γύρισε στην Ελλάδα, ετοιμαζόταν να συγκροτήσει με τους Ζεβγό και στρατηγό Σπηλιωτόπουλο, μια τριμελή κυβερνητική επιτροπή ως μεταβατικό σχήμα μέχρι τον ερχομό της εξόριστης Ελληνικής κυβέρνησης. Μετά την απελευθέρωση διετέλεσε υπουργός δικαιοσύνης (1944), εφοδιασμού (1945), αεροπορίας (1947) και ξανά δικαιοσύνης (1950 ). Το 1959 αντιπροσώπευσε την Ελλάδα στη σύνταξη του κυπριακού συντάγματος, ενώ το 1961 διορίστηκε πρεσβευτής στη Βόννη. Όταν ξέσπασε η Υπόθεση Μέρτεν και επακολούθησε η παραίτηση του Υψηλάντη, στη θέση του διορίστηκε ο Θεμιστοκλής Τσάτσος. Μετά την παύση του από τη θέση του πρέσβεως, με την άνοδο του Γεωργίου Παπανδρέου, δεν επέστρεψε στην Ελλάδα, αλλά διορίστηκε άμισθος «επί τιμή» έκτακτος καθηγητής στη Χαϊδελβέργη. Το 1968 συμμετείχε στην Επιτροπή Μητρέλια για την εκπόνηση ενός Συντάγματος το οποίο θα ίσχυε μετά το πέρας της Δικτατορίας.
Ο Θεμιστοκλής Τσάτσος συνέγραψε αρκετά νομικά έργα. Γιος του είναι ο Δημήτρης Θ. Τσάτσος.
Πηγές
Κατηγορία:Έλληνες υπουργοί Δικαιοσύνης Κατηγορία:Έλληνες υπουργοί Αεροπορίας Κατηγορία:Έλληνες υπουργοί Εφοδιασμού Τσατσος Κατηγορία:Οικογένεια Τσάτσου Κατηγορία:Έλληνες Συνταγματολόγοι
Θάνατος του Άιρτον Σένα
Ιστορικό
Το 1994, ο Σένα άφησε μετά από πολλά χρόνια την ομάδα της Μακλάρεν, στην οποία είχε ενταχθεί το 1988 και είχε κέρδισε τρία Παγκόσμια Πρωταθλήματα οδηγών το 1988, το 1990 και το 1991, για να ενταχθεί στη Γουίλιαμς, αντικαθιστώντας τον πρώην συνάδελφο του Αλέν Προστ. Εκεί έγινε ζευγάρι με τον Ντέιμον Χιλ. Η Γουίλιαμς αναμενόταν να διεκδικήσει το Παγκόσμιο Πρωτάθλημα της F1 όπως είχε κάνει τις προηγούμενες δύο σεζόν με τους Προστ και Νάιτζελ Μάνσελ, αν και με μονοθέσια που δεν είχαν πλέον ηλεκτρονικά βοηθήματα, τα οποία είχαν απαγορευτεί για τη σεζόν του 1994.
Στο ντεμπούτο με τη νέα του ομάδα κατά τη διάρκεια των δοκιμαστικών προετοιμασίας στην πίστα του Εστορίλ, ο Σένα δήλωσε για το μονοθέσιο Williams FW16 :
Τα προβλήματα συνεχίστηκαν με την έναρξη της σεζόν. Ο Σένα είχε το χειρότερο ξεκίνημά του σε μια σεζόν της Φόρμουλα 1, αποτυγχάνοντας να τερματίσει ή να κερδίσει πόντους στους δύο πρώτους αγώνες (το Γκραν Πρι της Βραζιλίας και του Ειρηνικού), παρά το γεγονός ότι είχε κατακτήσει την pole position και στους δύο αγώνες. Ο Μίκαελ Σουμάχερ της Benetton ήταν ο πρωτοπόρος στην βαθμολογία του πρωταθλήματος εισερχόμενος στον τρίτο αγώνα στην Ίμολα, με τον Σένα να υστερεί κατά 20 βαθμούς.
Γκραν Πρι του Σαν Μαρίνο 1994
thumb|right|Ο [[Ρούμπενς Μπαρικέλο (φωτογραφία από το Γαλλικό Γκραν Πρι του 1995) υπέστη σύγκρουση υψηλής ταχύτητας στο σικέιν Βαριέντε Μπάσσα.]] Την Παρασκευή πριν από τον αγώνα, ο προστατευόμενος του Σένα, Ρούμπενς Μπαρικέλο, οδηγώντας για την ομάδα της Jordan, έπεσε πάνω σε ένα κράσπεδο και τράκαρε άσχημα με 225 χλμ/ώρα στο σικέιν Βαριέντε Μπάσσα. Ο Σένα βγήκε από το μονοθέσιο του και πήγε άμεσα στο σημείο της σύγκρουσης. Η γλώσσα του Μπαρικέλο είχε γυρίσει φράζοντας του τους αεραγωγούς και η άμεση επέμβαση έκτακτης ανάγκης που έκανε ο γιατρός της FIA Σιντ Γουάτκινς του έσωσε τη ζωή. Ο Μπαρικέλο ανέκτησε τις αισθήσεις του και βρήκε τον Σένα να τον κοιτάζει. Όταν έμαθε ότι ο Μπαρικέλο είχε επιβιώσει, ο Σένα επέστρεψε στο μονοθέσιο του και συνέχισε την προπόνησή του.
Μετά την ολοκλήρωση των δοκιμαστικών, άφησε το μονοθέσιο του και πήγε στο χώρο της Γουίλιαμς για να παρακολουθήσει προκαθορισμένες συνεντεύξεις τύπου και ανέφερε στους παρευρισκόμενους δημοσιογράφους να περιμένουν μία ώρα ενώ έλεγχε τα προβλήματα του μονοθεσίου με τον μηχανικό του, Ντέιβιντ Μπράουν. Μετά τις συνεντεύξεις, ο Σένα συνέχισε τη δουλειά του με τον Μπράουν για άλλες δύο ώρες. Μόλις επέστρεψε στο ξενοδοχείο του στο Κάστελ Σαν Πιέτρο, ο Σένα φέρεται να τηλεφώνησε στην κοπέλα του, Αντριάν Γκαλιστό και ξέσπασε σε κλάματα καθώς εξιστορούσε το δυστύχημα του Μπαρικέλο νωρίτερα εκείνη την ημέρα. Το Σάββατο το πρωί, ο Σένα σημείωσε έναν προσωπικό καλύτερο χρόνο με 1 λεπτό και 22,03 δευτερόλεπτα και συμφώνησε με τον συμπαίκτη Ντέιμον Χιλλ ότι το μονοθέσιο είχε βελτιωθεί. Αφού πήρε εξιτήριο από το Ιατρικό Κέντρο, ο Μπαρικέλο είπε στον Σένα ότι θα επέστρεφε στην Αγγλία για να παρακολουθήσει τον αγώνα στην τηλεόραση.
240px|thumb|Ο [[Ρόλαντ Ράτζενμπεργκερ σκοτώθηκε μετά από σύγκρουση με τσιμεντένιο τοίχο στην στροφή Βιλνέβ. Η φωτογραφία είναι από την ίδια μέρα.]] Το απόγευμα, ξεκίνησε η δεύτερη προκριματική περίοδος και 18 λεπτά μετά, ο οδηγός της Simtek Ρόλαντ Ράτζενμπεργκερ χτύπησε τον τσιμεντένιο τοίχο στο εξωτερικό της στροφής Βιλνέβ με 314 χλμ/ώρα, ως αποτέλεσμα αστοχίας της μπροστινής πτέρυγας. Μετά την πρόσκρουση με το τσιμεντένιο φράγμα, το μονοθέσιο αναπήδησε και έμεινε στη μέση αυτού του τμήματος της πίστας. Ο Σένα είδε τις επαναλήψεις της σύγκρουσης και όρμησε στο pitlane για να μπει μέσα σε ένα αυτοκίνητο ασφαλείας. Όταν έφτασε, με τον Ράτζενμπεργκερ να μεταφέρεται σε ένα ασθενοφόρο, ο Σένα επιθεώρησε το κατεστραμμένο Simtek. Στη συνέχεια μετέβη στο Ιατρικό Κέντρο όπου έμαθε από τον νευροχειρουργό Σιντ Γουάτκινς ότι ο Ράτζενμπεργκερ πέθανε από τραύματα που υπέστη στο ατύχημα. Όταν οι δυο τους έφυγαν από το κέντρο μαζί, ο Γουάτκινς είπε στον Σένα ότι δεν έπρεπε να αγωνιστεί ξανά και του πρότεινε να αποσυρθεί από τον αγώνα και να πάει για ψάρεμα μαζί του. Ο Σένα του απάντησε λέγοντας ότι δεν μπορούσε να σταματήσει τους αγώνες και στη συνέχεια επέστρεψε στο γκαράζ της Γουίλιαμς, όπου κάλεσε τον Πάτρικ Χεντ και τον Φρανκ Γουίλιαμς, λέγοντάς τους για την κατάσταση και αποφάσισε να αποσυρθεί για το υπόλοιπο της προκριματικής περιόδου.
Σύμφωνα με πληροφορίες, ο Σένα αποσύρθηκε στο τροχόσπιτο όπου ξέσπασε σε κλάματα. Αυτό αφορούσε τον Γουίλαμς, ο οποίος ζήτησε από την Μπετίς Ασουμπκάο, την επικεφαλής δημοσίων σχέσεων του Σένα να κανονίσει μια συνάντηση για να συζητήσουν τη συναισθηματική κατάσταση του Σένα, ο οποίος έιχε αποφασίσει να μην παραστεί στη συνέντευξη Τύπου μετά τα προκριματικά, με αποτέλεσμα η FIA να συζητήσει μεν, αλλά αποφάσισε να μην λάβει πειθαρχικά μέτρα εναντίον του. Την επόμενη μέρα, ωστόσο, οι αγωνοδίκες του αγώνα κάλεσαν τον Σένα για να συζητήσουν ότι είχε οδηγήσει ένα αυτοκίνητο ασφαλείας για να επισκεφτεί το σημείο της συντριβής του Ράτζενμπεργκερ. Ακολούθησε μια διαμάχη και ο Σένα έφυγε δυσαρεστημένος. Οι αγωνοδίκες αποφάσισαν να μην κάνουν καμία ενέργεια εναντίον του.
Το πρωί της Κυριακής, ο Σένα ήταν ο ταχύτερος στην προθέρμανση κατά εννέα δέκατα του δευτερολέπτου. Στη συνέχεια είδε τον πρώην αντίπαλο της Μακλάρεν, Αλέν Προστ, να κάθεται σε ένα τραπέζι. Μίλησαν μαζί για 30 λεπτά, με τον Σένα να ζητά τη βοήθεια του Προστ για τη βελτίωση της ασφάλειας του αθλήματος, συμφωνώντας και οι δύο να συναντηθούν πριν από το Γκραν Πρι του Μονακό. Στη συνέχεια, ο Σένα έκανε έναν γύρο της Ίμολα με το αυτοκίνητο του για το γαλλικό τηλεοπτικό κανάλι TF1, όπου χαιρέτησε τον Προστ που τώρα εργάζονταν ως παρουσιαστής σε αυτό το κανάλι: ''Ένα ιδιαίτερο γεια στον αγαπημένο μας φίλο Αλέν. Μας λείπεις σε όλους, Αλέν''.Ο Προστ είπε ότι έμεινε έκπληκτος και συγκινήθηκε πολύ από το σχόλιο του Σένα.
Την ίδια μέρα, ο Σένα συναντήθηκε με τους συναδέλφους του για να συζητήσουν την επανίδρυση μιας ομάδας οδηγών (Ένωση Οδηγών Γκραν Πρι) σε μια προσπάθεια να αυξηθεί η ασφάλεια στη Φόρμουλα 1. Ως ο πιο ανώτερος οδηγός, ο Σένα προσφέρθηκε να αναλάβει τον ρόλο του ηγέτη, ξεκινώντας από τον επόμενο αγώνα στο Μονακό. Ο Νίκι Λάουντα πρότεινε στον Σένα να ηγηθεί της ένωσης λόγω της ισχυρής προσωπικότητάς του και της θέσης του στο άθλημα, σε σχέση με τους άλλους οδηγούς.
Στο πλαίσιο της προετοιμασίας για τον αγώνα της Ίμολα, ο Σένα τοποθέτησε μια κυματιστή αυστριακή σημαία στο πιλοτήριο του μονοθεσίου του. Θεωρείται ότι ο Σένα σκόπευε να υψώσει τη σημαία στη μνήμη του Ράτζενμπεργκερ (ο οποίος ήταν Αυστριακός), εάν ο Σένα κέρδιζε τον αγώνα.
Αγωνιστική συντριβή
thumb|Ένας χάρτης της πίστας με την διάταξη του 1994, με τη γωνία Ταμπουρέλλο σε κίτρινο κύκλο. Στην αρχή του αγώνα, ο Πέδρο Λάμι και ο Τζέι Τζέι Λέτο ενεπλάκησαν σε μια σοβαρή σύγκρουση, εκτοξευόντας συντρίμμια στο πλήθος και τραυματίζοντας περαστικούς. Οι υπεύθυνοι της πίστας ανέπτυξαν το αυτοκίνητο ασφαλείας, για να επιβραδύνουν τον αγώνα και να επιτρέψουν την απομάκρυνση των συντριμμιών. Οι οδηγοί προχώρησαν πίσω από το αυτοκίνητο ασφαλείας για πέντε γύρους. Ο Σένα πλεύρισε δίπλα στο Vectra για να κάνει νόημα στον οδηγό του να επιταχύνει. Μια μεταγενέστερη έρευνα έδειξε ότι το Vectra ήταν ανεπαρκές για το ρόλο του αυτοκινήτου ασφαλείας, επειδή τα φρένα του υπερθερμάνθηκαν και ως εκ τούτου έπρεπε να κινείται αργά, μήπως προκαλέσει το ίδιο άλλο ατύχημα. Τα μονοθέσια της Φόρμουλα 1 που ακολουθούσαν το Vectra υπέστησαν πτώση της θερμοκρασίας και της πίεσης των ελαστικών λόγω της αργής λειτουργίας. Πριν από την έναρξη του έκτου γύρου, ο Ντέιβιντ Μπράουν είπε στον Σένα μέσω ραδιοφώνου ότι το αυτοκίνητο ασφαλείας αποχώρησε και ο Σένα αναγνώρισε το μήνυμα. Στον 6ο γύρο, ο αγώνας συνεχίστηκε και ο Σένα άρχισε αμέσως να αναπτύσει γρήγορο ρυθμό με τον τρίτο ταχύτερο γύρο του αγώνα, ακολουθούμενος από τον Σουμάχερ. Στην επίπεδη γωνία του Ταμπουρέλλο, ο Σουμάχερ παρατήρησε ότι ο Σένα ακολούθησε μια σφιχτή γραμμή μέσα από την καμπύλη και το αυτοκίνητό του κουνήθηκε πάνω στα χτυπήματα.
Στον 7ο γύρο, το μονοθέσιο του Σένα άφησε την αγωνιστική γραμμή στο Ταμπουρέλλο, έτρεξε σε ευθεία γραμμή εκτός πίστας και χτύπησε σε ένα απροστάτευτο τσιμεντένιο φράγμα. Τα δεδομένα τηλεμετρίας που ανακτήθηκαν από τα συντρίμμια δείχνουν ότι μπήκε στη γωνία με 309 χλμ./ώρα, όπου στη συνέχεια φρενάρε δυνατά, κατεβάζοντας δύο φορές ταχύτητα για να επιβραδύνει πριν προσκρούσει στον τοίχο στα 211 χλμ./ώρα. Το μονοθέσιο χτύπησε στον τοίχο σε μια ρηχή γωνία, σχίζοντας τον δεξιό μπροστινό τροχό και τον κώνο της μύτης πριν ακινητοποιηθεί. Όταν σταμάτησε το μονοθέσιο του Σένα, αρχικά έμεινε ακίνητος στο πιλοτήριο. Μετά από περίπου δέκα δευτερόλεπτα, όπως καταγράφηκε από τα κοντινά εναέρια πλάνα, το κεφάλι του φάνηκε να ανασηκώνεται προς τα αριστερά πριν επιστρέψει στην αρχική του θέση. Στη συνέχεια δεν ξανακίνησε. Ο δεξιός μπροστινός τροχός είχε εκτοξευθεί κατά την πρόσκρουση και μπήκε στο πιλοτήριο, χτυπώντας τη δεξιά μετωπική περιοχή του κράνους του. Η βίαιη πρόσκρουση του τροχού έσπρωξε το κεφάλι του πίσω στο προσκέφαλο (το οποίο ήταν ήδη πολύ μπροστά από την πρόσκρουση του αυτοκινήτου στον τοίχο) προκαλώντας θανατηφόρα κατάγματα στο κρανίο. Επιπλέον, ένα κομμάτι ανάρτησης συνδεδεμένο με τον τροχό είχε επίσης διαπεράσει μερικώς το κράνος του και προκάλεσε τραύμα στο κεφάλι του. Επίσης, φάνηκε ότι ένα οδοντωτό κομμάτι είχε εισχωρήσει στο γείσο του κράνους ακριβώς πάνω από το δεξί του μάτι. Ο Σένα χρησιμοποιούσε ένα μεσαίου μεγέθους (58 εκ.) κράνος με μια νέα "λεπτή" προσωπίδα. Οποιοσδήποτε από τους τρεις τραυματισμούς πιθανότατα θα τον είχε σκοτώσει.
Μετά τη συντριβή, ήταν αμέσως εμφανές ότι ο Σένα είχε υποστεί κάποια μορφή τραυματισμού, επειδή το κράνος του φάνηκε να είναι ακίνητο και να γέρνει ελαφρά προς τα δεξιά. Η διακριτική κίνηση του κεφαλιού του στα δευτερόλεπτα που ακολούθησαν γέννησε ψεύτικες ελπίδες. Λίγες στιγμές μετά τη συντριβή, ο Άντζελο Όρσι, ένας φωτογράφος και φίλος του Σένα, τράβηξε φωτογραφίες του Σένα στο μονοθέσιο του αφού αφαιρέθηκε το κράνος του και ο Σένα υποβλήθηκε σε θεραπεία ενώ οι αγωνοδίκες εμπόδισαν την θέαση. Παρά τις πολυάριθμες προσφορές, τις φωτογραφίες τις έχουν δει μόνο ο Όρσι και η οικογένεια Σένα, οι οποίοι επέμεναν να μην δημοσιεύσει ο Όρσι τις φωτογραφίες.
Τα μέλη της πυροσβεστικής έφτασαν στο αυτοκίνητο και δεν μπόρεσαν να αγγίξουν τον Σένα πριν φτάσει εξειδικευμένο ιατρικό προσωπικό. Ο Σένα ανασύρθηκε από το μονοθέσιο μέσα σε λίγα λεπτά. Οι τηλεοπτικές εικόνες από ένα ελικόπτερο εναέριας κυκλοφορίας εμφανίστηκε σε όλο τον κόσμο, καθώς οι διασώστες έδωσαν ιατρική φροντίδα στον Σένα. Η προσεκτική επιθεώρηση της περιοχής στην οποία το ιατρικό προσωπικό περιέθαλψε τον Σένα αποκάλυψε σημαντική ποσότητα αίματος στο έδαφος, πιθανότατα από τα κομμάτια της ανάρτησης και της όρθιας διάταξης που διαπέρασαν το κράνος του, η οποία είχε σπάσει την επιφανειακή κροταφική του αρτηρία. Από τα ορατά τραύματα στο κεφάλι του Σένα, ήταν προφανές στους ιατρούς που παρακολουθούσαν ότι είχε υποστεί σοβαρό τραύμα στο κεφάλι. Μία επείγουσα τραχειοτομή διεξήχθη παράλληλα με την πίστα για να δημιουργηθεί ένας ασφαλής αεραγωγός μέσω του οποίου το ιατρικό προσωπικό μπορούσε να διατηρήσει τεχνητά την αναπνοή του. Ο αγώνας διακόπηκε ένα λεπτό και εννέα δευτερόλεπτα μετά τη πρόσκρουση του Σένα. Ο διευθυντής της ομάδας της Γουίλιαμς, Ιαν Χάρισον, ανέβηκε στον έλεγχο του αγώνα, όπου πολλοί υπεύθυνοι του αγώνα αντιλήφθηκαν ότι η συντριβή του Σένα ήταν σοβαρή. Ο Μπέρνι Έκλεστοουν έφτασε αργότερα για να ηρεμήσει την κατάσταση.
Ο νευροχειρουργός Σιντ Γουάτκινς, ο επικεφαλής της ιατρικής ομάδας της Φόρμουλα 1 στην πίστα, πραγματοποίησε την επιτόπια τραχειοτομή στον Σένα. Ο Γουάτκινς, αργότερα ανέφερε:
Ο Γουάτκινς καθάρισε τις αναπνευστικές οδούς, εμπόδισε τη ροή του αίματος, αντικατέστησε το χαμένο αίμα και ακινητοποίησε την περιοχή του τραχήλου της μήτρας. Ο Γουάτκινς τηλεφώνησε για ένα ιατρικό ελικόπτερο και ζήτησε από τον αναισθησιολόγο Τζοβάνι Γκορντίνι, να συνοδεύσει τον Αιρτον Σένα στο νοσοκομείο Μαγγιόρε.
Στις 3:00 μ.μ., περίπου 43 λεπτά μετά το ατύχημα, το ελικόπτερο προσγειώθηκε μπροστά από το νοσοκομείο Μαγγιόρε. Οι γιατροί οδήγησαν άμεσα τον Σένα στην μονάδα εντατική θεραπείας και στην τομογραφία εγκεφάλου που έγινε επιβεβαίωθηκε η διάγνωση που έγινε στην πίστα. Στις 3:10 μ.μ., η καρδιά του Σένα σταμάτησε να χτυπά, ωστόσο οι γιατροί την επανέφεραν με μαλάξεις και ο Σένα τοποθετήθηκε σε μηχάνημα υποστήριξης ζωής. Ο αδερφός του Σένα, Λεονάρντο, κανόνισε έναν ιερέα να κάνει τις τελευταίες ιεροτελεστίες που έγιναν στις 6:15 μ.μ. Η καρδιά του Σένα σταμάτησε να χτυπά ξανά στις 6:37 μ.μ., και αποφασίστηκε να μην γίνουν νέες μαλάξεις. Η γιατρός Μαρία Τερέζα Φιάντρι, η επικεφαλής γιατρός του τμήματος επειγόντων περιστατικών στο νοσοκομείο που ήταν εκτός υπηρεσίας και παρακολουθούσε τον αγώνα ζωντανά από το σπίτι με τους γιους της, έφυγε αμέσως για το νοσοκομείο και έφτασε την ίδια στιγμή που προσγειώθηκε το ελικόπτερο του Σένα. Στη συνέντευξή της μετά από 20 χρόνια, επιβεβαίωσε ότι η απώλεια αίματος που υπέστη ο Άιρτον Σένα οφειλόταν στην κατεστραμμένη επιφανειακή κροταφική αρτηρία και ότι, εκτός από τους τραυματισμούς του στο κεφάλι, ο Σένα φαινόταν γαλήνιος και το υπόλοιπο σώμα ήταν άθικτο. Η Φιάντρι έγινε υπεύθυνη για την παροχή ιατρικών ενημερώσεων στα μέσα ενημέρωσης και στο κοινό που είχε συγκεντρωθεί στο νοσοκομείο και, περίπου στις 7:00 μ.μ., ανακοίνωσε ότι ο Σένα απεβίωσε στις 6:40  μ.μ.
Κρατική κηδεία
thumb|Μνημείο αφιερωμένο στον Άιρτον Σένα, έργο της Μέλιντα Γκαρσία, που βρίσκεται στην είσοδο της σήραγγας κάτω από το πάρκο Ιμπιραπουέρα, στο [[Σάο Πάολο της Βραζιλίας.]] Ο θάνατος του Σένα θεωρήθηκε από πολλούς από τους Βραζιλιάνους θαυμαστές του ως εθνική τραγωδία και η κυβέρνηση της Βραζιλίας κήρυξε τριήμερο εθνικό πένθος. Σε μια εξαίρεση από την πολιτική των αεροπορικών εταιρειών, το φέρετρο του Σένα επετράπη να πετάξει πίσω στη χώρα καταγωγής του όχι ως φορτίο αλλά στην καμπίνα επιβατών ενός εμπορικού αεροσκάφους McDonnell Douglas στο Διεθνές Αεροδρόμιο του Σάο Πάολο, συνοδευόμενο από τον μικρότερο αδερφό του, Λεονάρντο και στενούς φίλους. Το φέρετρο του Σένα καλύφθηκε με μια μεγάλη βραζιλιάνικη σημαία.
Η κηδεία, που πραγματοποιήθηκε στις 5 Μαΐου 1994, μεταδόθηκε ζωντανά στη βραζιλιάνικη τηλεόραση και υπολογίζεται ότι τρία εκατομμύρια άνθρωποι βγήκαν στους δρόμους της γενέτειράς του Σάο Πάολο. Οι συναθλητές του που παρευρέθηκαν στην κηδεία του Σένα περιλάμβαναν τους Άλεν Προστ, Γκέραρντ Μπέργκερ, Τζάκι Στιούαρτ, Ντέιμον Χιλ, Ρούμπενς Μπαρικέλο και Έμερσον Φιτιπάλντι, που ήταν μεταξύ των παλαίμαχων οδηγών. Η οικογένεια του Σένα δεν επέτρεψε τον πρόεδρο της Φόρμουλα 1, Μπέρνι Έκλεστοουν να παρευρεθεί, ο οποίος μαζί με τον πρόεδρο της Διεθνούς Ομοσπονδίας Αυτοκινήτων (FIA) Μαχ Μόσλεϊ μετέβησαν στην κηδεία του Ρόλαντ Ράτζεμπεργκερ που πραγματοποιήθηκε στις 7 Μαΐου 1994, στο Σάλτσμπουργκ της Αυστρίας. Ο Μόσλεϊ δηλωσε σε μια συνέντευξη Τύπου δέκα χρόνια αργότερα, ''πως πήγα στην κηδεία του γιατί όλοι πήγαν στον Σένα. Σκέφτηκα ότι ήταν σημαντικό να πάει κάποιος στη δική του''.
Στα κεντρικά γραφεία της Honda στο Τόκιο, όπου τα αυτοκίνητα της Μακλάρεν-Χόντα εκτίθονταν συνήθως μετά από κάθε αγώνα, λήφθηκαν τόσα πολλά αφιερώματα λουλουδιών μετά το θάνατο του Σένα που κατέκλυσαν την μεγάλη αίθουσα των εκθεμάτων, παρόλο που ο Σένα δεν οδηγούσε πλέον για την Honda (η οποία είχε αποσυρθεί από τη Φόρμουλα 1 μετά το 1992, αν και ο συνεργάτης της Mugen Motorsports παρέμεινε στο άθλημα για να προμηθεύει την Team Lotus εκείνη τη χρονιά). Ο Σένα είχε μια ιδιαίτερη σχέση με τον ιδρυτή της εταιρείας Σοϊτσίρο Χόντα και ήταν σεβαστός στην Ιαπωνία. Για τον επόμενο αγώνα στο Μονακό, η FIA αποφάσισε να αφήσει κενές τις δύο πρώτες θέσεις της εκκίνησης και τις έβαψε με τα χρώματα της σημαίας της Βραζιλίας και της Αυστρίας, για να τιμήσει τον Σένα και τον Ράτζεμπεργκερ.
Αντιδράσεις
Ο πέντε φορές Παγκόσμιος Πρωταθλητής Χουάν Μιγκέλ Φάτζιο παρακολουθούσε τον αγώνα από το σπίτι του στο Μπαλκάρσι της Αργεντινής. Έκλεισε την τηλεόραση σχεδόν αμέσως μετά το ατύχημα, θυμούμενος αργότερα. Ήξερα ότι ήταν νεκρός.
Στη Βραζιλία, τα τηλεοπτικά δίκτυα της χώρας πέρασαν την υπόλοιπη ημέρα διακόπτοντας τα κανονικά τους προγράμματα για να ανακοινώσουν τον θάνατο του Άιρτον Σένα και να επαναλάβουν την τελευταία του συνέντευξη, που δόθηκε στα μέσα ενημέρωσης την ημέρα πριν από το δυστύχημα. Πολλοί οπαδοί των αγώνων αυτοκινήτου συγκεντρώθηκαν έξω από το νοσοκομείο Μαγγιόρε για να αποτίσουν τα σέβη τους στον Σένα, προκαλώντας μεγάλη κυκλοφοριακή συμφόρηση. Οι θαυμαστές του συγκεντρώθηκαν επίσης στο εργοστάσιο της Γουίλιαμς στο Ντίντκοτ όπου παρευρέθηκαν περίπου 200 άτομα με λουλούδια τοποθετημένα στις μπροστινές πύλες του εργοστασίου.
Ο ιταλικός και ο βραζιλιάνικος τύπος ήταν επικριτικοί προς τη FIA για τις αλλαγές των κανόνων που θεσπίστηκαν για το 1994. Ο οδηγός της Μπένετον Μίκαελ Σουμάχερ ζήτησε βελτιώσεις στην ασφάλεια. Ο σχολιαστής του BBC Sport, Μάρεϊ Γουόλκερ, χαρακτήρισε τον θάνατο του Σένα ως την πιο μαύρη μέρα για τους αγώνες Γκραν Πρι που μπορώ να θυμηθώ.
Δυόμιση μήνες αργότερα, μετά τη νίκη της Βραζιλίας επί της Ιταλίας στο Παγκόσμιο Κύπελλο FIFA του 1994, η ομάδα της Βραζιλίας αφιέρωσε τη νίκη της στο Παγκόσμιο Κύπελλο στον Σένα.
Εξωτερικοί σύνδεσμοι
Κατηγορία:Ατυχήματα
2379 Χέισκανεν
Ο Χέισκανεν (Heiskanen) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,001. Ανακαλύφθηκε το 1941 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του συμπατριώτη του γεωδαίτη και γεωφυσικού Βέικο Αλεκσάντερι Χέισκανεν (Veikko Aleksanteri Heiskanen, 1895-1971).
Εξαιτίας και της μεγάλης εκκεντρότητας της τροχιάς του, ο Χέισκανεν κοντά στο αφήλιό του εξέρχεται από τα εξωτερικά όρια (δηλαδή τα προς τον Δία) της Κύριας Ζώνης. Αξιοσημείωτη είναι και η μικρή κλίση της τροχιάς του ως προς την εκλειπτική, μόλις 28΄09΄΄.
Φυσικά χαρακτηριστικά
Η μέση διάμετρος του Χέισκανεν εκτιμάται σε 31,6 ± 3,2 χιλιόμετρα. Ο φασματικός τύπος του είναι C (ανθρακούχος), ενώ το γεωμετρικό άλβεδό του είναι 0,077 ± 0,018.
Εξωτερικοί σύνδεσμοι-πηγές
Χεισκανεν
Βραβεία Αμερικανικής Ακαδημίας Κινηματογράφου 2019
thumb|250px|Η 92η Απονομή των Βραβείων της Αμερικανικής Ακαδημίας Κινηματογράφου. Η 92η Απονομή των Βραβείων της Ακαδημίας Κινηματογράφου, γνωστά κυρίως ως Βραβεία Όσκαρ, πραγματοποιήθηκαν από την Αμερικανική Ακαδημία Κινηματογραφικών Τεχνών και Επιστημών (ΑΑΚΤΕ) και τίμησαν τις καλύτερες ταινίες του 2019. Μετά από περισσότερο από μία δεκαετία όπου η απονομή πραγματοποιείται στα τέλη Φεβρουαρίου, αυτή την φορά πραγματοποιήθηκε στις 9 Φεβρουαρίου 2020 στο Θέατρο Ντόλμπι στο Χόλιγουντ της Καλιφόρνια. Η ΑΑΚΤΕ παρουσίασε τα Βραβεία της Ακαδημίας σε 24 κατηγορίες. Η τελετή απονομής καλύφθηκε τηλεοπτικά στις Ηνωμένες Πολιτείες από το κανάλι ABC και η παραγωγή έγινε από την Λινέτ Χάουελ Τέιλορ και την Στεφανί Αλλαίν, ενώ η σκηνοθεσία από τον Γκλεν Βάις. Μετά την επιτυχία της 91ης διοργάνωσης το 2019, το ABC ανακοίνωσε πως η απονομή θα πραγματοποιηθεί, και πάλι, χωρίς κεντρικό οικοδεσπότη.
Σε παράλληλες εκδηλώσεις, η Ακαδημία Κινηματογράφου πραγματοποίησε την 10η Απονομή των Governors Awards στο Grand Ballroom στο Χόλιγουντ στις 27 Οκτωβρίου 2019.
Νικητές και Υποψήφιοι
Οι υποψηφιότητες για την 92η Απονομή των Βραβείων Όσκαρ ανακοινώθηκαν στις 13 Ιανουαρίου 2019 στις 5:18 π.μ. PST (13:18 UTC), στο Θέατρο Samuel Goldwyn στο Μπέβερλυ Χιλς της Καλιφόρνια, με ζωντανή σύνδεση σε όλο τον κόσμο, από την ίδια την Ακαδημία Κινηματογράφου και τους ηθοποιούς Τζον Τσο και Ίσα Ραέ.
Η ταινία Joker έλαβε 11 υποψηφιότητες, ενώ με 10 υποψηφιότητες ακολούθησαν οι ταινίες: Ο Ιρλανδός (The Irishman), 1917 και Κάποτε στο… Χόλιγουντ (Once Upon a Time in Hollywood).
Ακολουθούν οι νικητές και οι υποψήφιοι σε κάθε κατηγορία:
Ταινίες με πολλαπλές υποψηφιότητες και νίκες
Στην 92η απονομή Όσκαρ, 53 ταινίες έλαβαν 124 υποψηφιότητες.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 2019
Ξερολιθιά
Στην Ελλάδα είναι χαρακτηριστικές στον Αιγιακό χώρο οι ξερολιθιές που στηρίζουν αναβαθμίδες, κοινώς χαλιά, ή πεζούλες, ή αιμασιές, ή σέτια, που στόχο έχουν τη δημιουργία καλλιεργήσιμης γης (σε μορφή βαθμίδων) μιας πλαγιάς και την προστασία έτσι του εδάφους από τη διάβρωση, καθώς αυτές οι ξερολιθιές χρησιμεύουν ως φράκτες. Με την τεχνική αυτή χτίζονται επίσης μικρές γέφυρες και κτίσματα, π.χ. μιτάτοι, βαθμιδωτά μονοπάτια κ.λπ.
Για τη δόμηση της ξερολιθιάς χρησιμοποιούνται πέτρες ανάλογα με τα χαρακτηριστικά τους :
Η τέχνη της ξερολιθιάς σε χώρες όπως η Γαλλία, η Ελλάδα, η Κύπρος, η Ιταλία και η Ισπανία, εγγράφηκε το 2018 στην αντιπροσωπευτική λίστα της UNESCO για την άυλη πολιτιστική κληρονομιά της ανθρωπότητας.
Παραπομπές
Κατηγορία:Ξηρολιθικές κατασκευές Κατηγορία:Φυσικό περιβάλλον Κατηγορία:Γεωργία (δραστηριότητα) Κατηγορία:Αρχιτεκτονική Κατηγορία:Εδαφολογία Κατηγορία:Οικοδομικά υλικά Κατηγορία:Φυσικά υλικά Κατηγορία:Λίθος (υλικό)
石垣 Gärdesgård
Στήλες της βυζαντινής Κωνσταντινούπολης
413x413px|Η στήλη του [[Κωνσταντίνος Α΄|Κωνσταντίνου Α΄ από πορφυρίτη στην Κωνσταντινούπολη σήμερα.|thumb]] Η Κωνσταντινούπολη ως Νέα Ρώμη ακολούθησε τη ρωμαϊκή παράδοση και όσον αφορά την ανέγερση τιμητικών στηλών για χάρη αυτοκρατόρων και αυτοκρατειρών.
Πηγές
Κατηγορία:Ιστορία της Κωνσταντινούπολης *
Ψήνα Ιωαννίνων
Η Ψήνα είναι ορεινό χωριό της πρώην επαρχίας Δωδώνης της Ηπείρου στο νομό Ιωαννίνων.
Γεωγραφικά στοιχεία
Η Ψήνα είναι κτισμένη στους νοτιοανατολικές πλαγιές του βουνού Προφήτης Ηλίας σε υψόμετρο 660 μέτρων. Το χωριό βρίσκεται 37 χλμ. (οδικά) ΝΔ. από την πόλη των Ιωαννίνων 28 χλμ., 60 χλμ. Α.-ΒΑ. από την Ηγουμενίτσα και 11 χλμ. βόρεια από τον κόμβο Τύριας της Εγνατίας Οδού. Στη τοποθεσία "Καστρί" υπάρχουν ίχνη αρχαίας ακρόπολης που έχει χαρακτηριστεί αρχαιολογικός χώρος αλλά δεν έχει ανασκαφεί ακόμα. Πιθανολογείται ότι πρόκειται για την ακρόπολη της αρχαίας πόλης Λύγγου. Η ευρύτερη περιοχή, την περίοδο της τουρκοκρατίας - γύρω στα 1800, ανήκε στην Ιερά Μονή Παναγίας της Ελεούσας (του νησιού Ιωαννίνων), η οποία οικοδόμησε το σχολείο και την εκκλησία της Κοίμησης της Θεοτόκου (1880 με 1882), που αποτελούν σημερινά αξιοθέατα του χωριού. Για την προέλευση της ονομασίας του υπάρχουν τρεις εκδοχές. Η πρώτη ότι προέρχεται από κάποιον Γιαννιώτη με όνομα ή παρατσούκλι Ψήνας που είχε μεγάλη περιουσία στην περιοχή. Η δεύτερη ότι είναι από την βυζαντινή περίοδο και τη λέξη "καρβούνοψις" που σημαίνει αυτός που έχει όψη σαν κάρβουνο, δηλ. καρβουνιάρης και η τρίτη ότι είναι σλαβικής προέλευσης από την περίοδο της καθόδου των Σλάβων στην περιοχή της Ηπείρου μετά το 550.
Παραπομπές
Κατηγορία:Χωριά του νομού Ιωαννίνων
Πιζανέλλο
Ο Πιζανέλλο (Antonio di Puccio Pisano, γνωστός ως Pisanello, Πίζα, περ. 1395- περ. 1455, αναφερόμενος εσφαλμένα από τον Τζόρτζιο Βαζάρι ως "Vittore Pisano") ήταν Ιταλός ζωγράφος, από τους σημαντικότερους του Κουατροτσέντο (Quattrocento) και της πρώιμης Ιταλικής Αναγέννησης. Ήταν αναγνωρισμένος από ποιητές όπως ο Γκουαρίνο ντα Βερόνα και τους ουμανιστές, οι οποίοι τον συνέκριναν με τον Τσιμαμπούε, τον Φειδία και τον Πραξιτέλη. Είναι γνωστός για τα περίλαμπρα φρέσκο (νωπογραφίες) σε μεγάλες τοιχογραφίες, τα κομψά πορτραίτα, τα μικρά έργα ζωγραφισμένα σε καβαλέτο και τα λαμπρά σχέδια. Επίσης ήταν σημαντικός κατασκευαστής αναμνηστικών μεταλλίων. Πολλά από τα έργα στη συνέχεια αποδόθηκαν λανθασμένα σε άλλους καλλιτέχνες της Αναγέννησης.
Εξωτερικοί σύνδεσμοι
Κατηγορία:Ιταλοί ζωγράφοι Κατηγορία:Ζωγράφοι της Αναγέννησης
2380 Χεϊλονγκτσιάνγκ
Ο Χεϊλονγκτσιάνγκ (Heilongjiang) είναι ένας αστεροειδής που περιφέρεται προς την εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,858. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική επαρχία Χεϊλονγκτσιάνγκ.
Φυσικά χαρακτηριστικά
Ο φασματικός τύπος του Χεϊλονγκτσιάνγκ είναι S (λιθώδης). Ο Χεϊλονγκτσιάνγκ περιστρέφεται γύρω από τον εαυτό του μία φορά κάθε 11 ώρες και 14 λεπτά.
Εξωτερικοί σύνδεσμοι-πηγές
Χειλονγκτσιανγκ
Μπέλα Λουγκόζι
Ο Μπέλα Λουγκόζι (ουγγρικά: Belá Ferenc Dezső Blaskó, 20 Οκτωβρίου 1882 - 16 Αυγούστου 1956) ήταν Ουγγρικής καταγωγής ηθοποιός του θεάτρου και του κινηματογράφου.
Γεννήθηκε στο Λούγκος, πόλη των Καρπαθίων, σήμερα στη Δυτική Ρουμανία (κατά τη γέννησή του η πόλη ήταν τμήμα της Αυστροουγγαρίας). Έπαιξε στο θέατρο στην Ουγγαρία σε Σαιξπηρικούς ρόλους και μερικά βωβά φιλμς, και κατά τον Α' Παγκόσμιο Πόλεμο υπηρέτησε ως λοχαγός στον Αυστροουγγρικό στρατό.
Μετά την Ουγγρική Επανάσταση του 1919 εγκατέλειψε την Ουγγαρία και πήγε στη Γερμανία και από εκεί το 1920 ως οικονομικός μετανάστης στις Η.Π.Α.. Παίζει στο θέατρο από το 1927 το ρόλο του Δράκουλα, του χαρακτήρα του μυθιστορήματος του Μπραμ Στόκερ, χωρίς να γνωρίζει αγγλικά. Μετά το θάνατο του ηθοποιού βουβών ταινιών Λον Τσάνεϊ το 1930, ο σκηνοθέτης και ηθοποιός Τοντ Μπράουνινγκ του δίνει το ρόλο του αιμοσταγούς βαμπίρ στην κλασική ταινία Dracula (1931). Ο Λουγκόζι συμμετείχε σε δεκάδες ταινίες τρόμου και μυστηρίου, όπως τα White Zombie (1932), Island of Lost Souls (1932), The Black Cat (1934), Mark of the Vampire (1935), The Raven (1935), Son of Frankenstein (1939), Frankenstein Meets the Wolf Man (1943), The Body Snatcher (1945).
Πέθανε το 1956 σε ηλικία 73 ετών από καρδιακό επεισόδιο στο σπίτι του στο Λος Άντζελες και κηδεύτηκε με την μπέρτα του Δράκουλα, του ρόλου που τον καθιέρωσε.
Παραπομπές
Κατηγορία:Ούγγροι ηθοποιοί Κατηγορία:Αμερικανοί άνδρες ηθοποιοί κινηματογράφου
68 Λητώ
Η Λητώ (Leto) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 6,78. Ανακαλύφθηκε το 1861 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από τo Ντίσελντορφ, και πήρε το όνομα της μητέρας του Απόλλωνα, της Λητούς, στην ελληνική μυθολογία.
Φυσικά χαρακτηριστικά
Η μέση διάμετρός της Λητούς υπολογίσθηκε σε 122,6 χλμ., ενώ η μάζα της σε 1,9 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Λητούς εκτιμάται σε 3,43 cm/sec², δηλαδή είναι 285 φορές μικρότερη από την αντίστοιχη γήινη, ενώ η μέση ταχύτητα διαφυγής εκτιμάται σε 64,8 m/sec (233 χιλιόμετρα την ώρα).
Η Λητώ περιστρέφεται γύρω από τον άξονά της μία φορά κάθε 14 ώρες και 51 λεπτά. Το γεωμετρικό άλβεδό της είναι 0,228 και ο φασματικός τύπος της S (λιθώδης). Η μέση θερμοκρασία στην επιφάνειά της υπολογίζεται σε 106 βαθμούς Κελσίου κάτω από το μηδέν.
Εξωτερικοί σύνδεσμοι
Λητω
Συριακές προεδρικές εκλογές (2014)
Ο Μπασάρ αλ Άσαντ επανεξελέγη πρόεδρος στις εκλογές που διεξήχθησαν στη Συρία στις 3 Ιουνίου 2014, με ποσοστό 92%. Ορκίστηκε πρόεδρος για τρίτη θητεία στις 16 Ιουλίου 2014.
Παραπομπές
2014 προεδρικες
Φρειδερίκος του Βερντέν
Ο Φρειδερίκος, γερμ. Friedrich (π. 970 - 6 Ιανουαρίου 1022) από τον Οίκο του Αρντέν ήταν κόμης του Βερντέν (988-1022), του Κάστρε (1000-1022) και πρύτανης του καθεδρικού του Σαιν-Βάαστ.
Βιογραφία
Ήταν γιος του Γοδεφρείδου Α΄ του Αιχμάλωτου κόμη του Βερντέν και της Ματθίλδης των Μπίλλουνγκ, κόρης του Χέρμαν δούκα της Σαξονίας. Ο πατέρας του αιχμαλωτίστηκε τρεις φορές.
Η δεύτερη ήταν όταν το 985 ο Λοθάριος των Καρολιδών της Δυτικής Φραγκίας επιτέθηκε στο Βερντέν και αιχμαλώτισε τον Γοδεφρείδο Α΄, τον Φρειδερίκο και άλλους. Το 987 ο σύμμαχος της οικογένειάς του, ο Ούγος Καπέτος της Γαλλίας τους ελευθέρωσε. Ο Φρειδερίκος εργάστηκε για τη μεταφορά της σορού του αδελφού του Αντάλμπερο επισκόπου του Βερντέν, που απεβίωσε στην Ιταλία, στον καθεδρικό του Βερντέν.
Ήταν κόμης του Βερντέν. Φαίνεται ότι για ένα ενδιάμεσο διάστημα δεν ήταν: το 1156 ένα καταστατικό του Φρειδερίκου Α΄ των Χοενστάουφεν αναφέρει ότι "κατά τη βασιλεία του Όθωνα Γ΄ της Γερμανίας (996-1002) η κομητεία του Βερντέν μεταφέρθηκε στον επίσκοπο του Βερντέν". Ωστόσο αργότερα επανήλθε, διότι σε ένα καταστατικό του 1020 από τον Χάιμοντ επίσκοπο του Βερντέν αναφέρει τον Φρειδερίκο ως "κόμη του Βερντέν", όπως επίσης και ένα άλλο καταστατικό του ίδιου έτους από τον ηγούμενο Ρίχαρτ τον αναφέρει ως "dominus Fredericus comes Virdunensis civitatis".
Επίσης ήταν κόμης του Κάστρε: σε ένα καταστατικό του 1005 ο Ερρίκος Β΄ των Οθωνιδών χορηγεί δικαιώματα αγοράς στο αββαείο του Σαιν-Μέταρ ντε Σουασόν, που βρίσκεται "στην κομητεία Κάστρε του Φρειδερίκου". Το 1020 παραιτήθηκε του τίτλου του και έγινε μοναχός στο αββαείο του Σαιν Βαν. Απεβίωσε δύο έτη μετά σε ηλικία 52 ετών. Ο αδελφός του Χέρμαν ανέλαβε κόμης του Βερντέν (1022-24) και μετά ο Λουδοβίκος Α΄ κόμης του Σινύ (1024-25). Τον τελευταίο φόνευσε ο Γκοθέλο Α΄ (αδελφός του Φρειδερίκου) και έτσι η κομητεία πέρασε στον γιο του Γοδεφρείδο Γ΄ (1025-69).
Οικογένεια
Δεν ξέρουμε τη σύζυγό του. Είχε τέκνο:
Παραπομπές σε πηγές
Κατηγορία:Οίκος του Αρντέν
Χάκοα Ολ Σταρς
Η Χάκοα Ολ Σταρς ήταν μια ποδοσφαιρική ομάδα των ΗΠΑ. Συμμετείχε στην American Soccer League μεταξύ 1930 και 1932. Η ομάδα δημιουργήθηκε από την ένωση των Brooklyn Hakoah και Νιου Γιορκ Χάκοα. Και οι δύο αυτές ομάδες ιδρύθηκαν από παλαιούς ποδοσσφαιριστές της Χάκοα Βιέννης.
Ερίκ Ελί
Ως παίκτης
Ο Ερίκ Ελί εντοπίστηκε σε ηλικία 14 ετών από την ΦΚ Σοσό και εντάχθηκε στα τμήματα υποδομής της. Εκεί, κατάκτησε μεταξύ άλλων το Κύπελλο Γκαμπαρντελά και το Ευρωπαϊκό Πρωτάθλημα Κ-18 του 1983. Καθώς όμως δεν κατάφερε να καθιερωθεί, αποχώρησε από τον σύλλογο έπειτα από μόλις δύο εμφανίσεις στο πρωτάθλημα.
Ως προπονητής
Επέστρεψε το 2003 στην ομάδα που τον ανέδειξε ποδοσφαιρικά, την ΦΚ Σοσό, όπου και ανέλαβε την τεχνική ηγεσία της ηλικιακής κατηγορίας Κ-19 του συλλόγου. Ήταν, μάλιστα, αυτός που ανέδειξε τους Μαρβίν Μαρτέν και Ριάντ Μπουντεμπούζ, ενώ κατέκτησε το Κύπελλο Γκαμπαρντελά του 2007. Ανέλαβε, στη συνέχεια, μετά το 2008, την τεχνική ηγεσία των ρεζερβών της Σοσό και έφτασε με αυτές ως τον τελικό του γαλλικού πρωταθλήματος ρεζερβών το 2009.
Στις 6 Μαρτίου 2012, ο Μέσα Μπαζντάρεβιτς απολύθηκε λόγω των κακών αποτελεσμάτων (20ή στην Λιγκ 1 με 8 βαθμούς διαφορά από την πρώτη ομάδα εντός της ζώνης του υποβιβασμού) και ο Ερίκ Ελί πήρε την θέση του με στόχο την σωτηρία της ομάδας από τον υποβιβασμό. Επελέγη γι'αυτή την θέση κυρίως γιατί ήταν αυτός που είχε αναδείξει σημαντικό αριθμό παικτών του υπάρχοντος, τότε, ρόστερ. Ο Μπερνάρ Ζενγκινί ανέλαβε χρέη βοηθού του.
Τον Σεπτέμβριο του 2013, παραιτήθηκε από την θέση του στην τεχνική ηγεσία της ΦΚ Σοσό, έπειτα από μια πολύ κακή εκκίνηση στην σεζόν για την ομάδα.
Εξωτερικός Σύνδεσμος
Κατηγορία:Γάλλοι ποδοσφαιριστές Κατηγορία:Ποδοσφαιριστές ΦΚ Σοσό Κατηγορία:Ποδοσφαιριστές Σταντ Μπρεστουά Κατηγορία:Ποδοσφαιριστές Ολιμπίκ Αλές Κατηγορία:Ποδοσφαιριστές Λουάν-Κουιζώ ΦΚ Κατηγορία:Γάλλοι προπονητές ποδοσφαίρου Κατηγορία:Αμυντικοί ποδοσφαιριστές
Ζακ-Ζερμαίν Σουφλό
Ο Ζακ-Ζερμαίν Σουφλό (γαλλικά: Jacques-Germain Soufflot) (22 Ιουλίου 1713-29 Αυγούστου 1780) ήταν Γάλλος αρχιτέκτονας που άσκησε σημαντική επίδραση στην ανάπτυξη της νεοκλασικής αρχιτεκτονικής. Το πιο διάσημο έργο του είναι το Πάνθεον στο Παρίσι, χτισμένο από το 1755, αρχικά ως εκκλησία αφιερωμένη στην Αγία Ζενεβιέβ.
Βιογραφικά στοιχεία
αριστερά|μικρογραφία|250x250εσ|Ο ναός Τεμπλ ντυ Σανζ στη [[Λυών]] Ο Ζακ-Ζερμαίν Σουφλό γεννήθηκε στο Ιρανσί, κοντά στην Οσέρ. Τη δεκαετία του 1730 παρακολούθησε μαθήματα στη Γαλλική Ακαδημία της Ρώμης, όπου νέοι Γάλλοι σπουδαστές τη δεκαετία του 1750 παρήγαγαν αργότερα την πρώτη γενιά νεοκλασικών σχεδιαστών. Ο Σουφλό δεν επηρεάστηκε ιδιαίτερα από το γραφικό μπαρόκ που κυριαρχούσε στη σύγχρονη Ρώμη, το ενδιαφέρον του εντοπίζονταν στις γραφικές όψεις των κλασικών μνημείων της αρχαιότητας.